Glasmagasinet
Det finnes kun ett spisested i det nyåpnede Glasmagasinet. 

Glasmagasinets spiseri 3 Etage 

Stedet: 
Stort, lyst og åpent spisested med mørke stoler og trebord i ulike høyder. 
Fin utsikt mot Stortorvet. 

Menyen: 
Byr på både smørbrød, dagens rett og en à la carte-meny med fiskesuppe, karbonadesmørbrød, clubsandwich, burger, chili con carne, lasagne og salater. 

Maten: 
Vi prøver en Kristianiaburger, som er en stor skuffelse. 
Brødet er brent og tørt, burgeren er stekt for lenge og mangler saftighet, cheddarosten er så vidt smeltet. 
De hjemmelagde potetbåtene går i oppløsning. 
Det står at burgeren kommer med bacon og løkmarmelade, men det har de glemt. 
Litt tomater og løk ligger ved siden av, men selve burgeren kommer helt uten grønnsaker. 
Den koster 179 kr. 

Dagens rett med karbonadekake er derimot en saftig og god opplevelse til 155 kr. 
Den er fylt med chili og koriander og har med god couscous og tzatziki. 
Til karbonadekaken får vi tilbud om å forsyne oss fra den brukbare salatbaren, men brødet der har ligget lenge og er tørt og dårlig. 

+ Stort og lyst lokale, mange sitteplasser. 
Variert meny. 

– Dyrt, dårlig burger. 

Konklusjon: 
Her er du sikret plass i julerushet, men maten er for variabel. 
